	Европейски парламент
2024 – 2029
	[image: EP logo RGB_Mute]



ПРИЕТИ ТЕКСТОВЕ

[bookmark: TANumber]P10_TA(2026)0207
[bookmark: title]Обща система за връщане на граждани на трети държави, които пребивават незаконно на територията на Съюза (Регламент относно връщането)
[bookmark: DocNumber]
[bookmark: Commission]Комисия по граждански свободи, правосъдие и вътрешни работи
[bookmark: PE]PE779.352
[bookmark: Sujet][bookmark: References]Законодателна резолюция на Европейския парламент от 17 юни 2026 г. относно предложението за регламент на Европейския парламент и на Съвета за създаване на обща система за връщане на граждани на трети държави, които пребивават незаконно на територията на Съюза, и за отмяна на Директива 2008/115/ЕО на Европейския парламент и на Съвета, Директива 2001/40/ЕО на Съвета и Решение 2004/191/ЕО на Съвета (COM(2025)0101 – C10-0047/2025 – 2025/0059(COD))
[bookmark: TextBodyBegin](Обикновена законодателна процедура: първо четене)
Европейският парламент,
–	като взе предвид предложението на Комисията до Парламента и до Съвета (COM(2025)0101),
–	като взе предвид член 294, параграф 2 и член 79, параграф 2, буква в) от Договора за функционирането на Европейския съюз, съгласно които Комисията е внесла предложението в Парламента (C10-0047/2025),
–	като взе предвид член 294, параграф 3 от Договора за функционирането на Европейския съюз,
–	като взе предвид мотивираното становище, изпратено от Сената на Френската република в рамките на Протокол № 2 относно прилагането на принципите на субсидиарност и на пропорционалност, в които се заявява, че проектът на законодателен акт не съответства на принципа на субсидиарност,
–	като взе предвид становището на Европейския икономически и социален комитет от 18 септември 2025 г.[footnoteRef:2], [2:  	OВ C, C/2026/33, 16.1.2026 г., ELI: http://data.europa.eu/eli/C/2026/33/oj.] 

–	след консултация с Комитета на регионите,
–	като взе предвид временното споразумение, одобрено от компетентната комисия съгласно член 75, параграф 4 от своя Правилник за дейността, и поетия с писмо от 10 юни 2026 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 60 от своя Правилник за дейността,
–	като взе предвид доклада на комисията по граждански свободи, правосъдие и вътрешни работи (A10-0048/2026),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

Позиция на Европейския парламент, приета на първо четене на 17 юни 2026 г. с оглед на приемането на Регламент (ЕС) 2026/... на Европейския парламент и на Съвета за създаване на обща система за връщане на граждани на трети държави, които пребивават незаконно на територията на Съюза, и за отмяна на Директива 2008/115/ЕО на Европейския парламент и на Съвета, Директива 2001/40/ЕО на Съвета и Решение 2004/191/ЕО на Съвета

(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2026/2280.)

